Koordinatar: 26°16′N 50°09′E﻿

**Dhahran** (arabisk الظهران, *aẓ-Ẓahrān*) er ein by i Austprovinsen i Saudi-Arabia. Han er eit stort administrativt senter for saudiarabisk oljeindustri. I lag med dei nærliggande byane Ad Dammam og Al Khobar, dannar Dhahran ein del av Dammam storbyområde eller Stor-Dammam med eit estimert folketal på kring 4,1 millionar innbyggjarar (2012). 

Det vart funne store oljereservar i Dhahran-området i 1931, og i 1935 bora Standard Oil den oljebrunnen som kunne utnyttast kommersielt. Standard Oil oppretta sidan eit dotterselskap i Saudi-Arabia kalla Arabian American Oil Company (ARAMCO), som i dag er blitt eit heilt statseigd selskap og kalla Saudi Aramco. Dhahran har vore hovudkvarteret til Saudi Aramco i 80 år og det første og største inngjerda bustadområde med meir enn 9 700 innbyggjarar.

Geografi
--------

Dhahran ligg like vest for sentrum av Khobar. Han ligg 15 km sør for Dammam. Begge er eldre, saudiarabiske hamnebyar ved kysten av Persiabukta. Lenger unna ligg Abqaiq i nordaust og Qatif i søraust, og enno lenger nord ligg Ras Tanura, ei stor oljeeksporthamn. Øya Bahrain ligg òg i kort køyreavstand i aust (kring 35 km), over Kong Fahd-vegfyllinga, frå Khobar.

Klima
-----

Klimaet i Dhahran er prega av lange, varme og fuktige somrar, og milde vintrar. Temperaturane stig til over 40 ºC om sommaren saman med særs høg luftfukt på 85—100 %. Varmerekorden i Dhahran er 51,1 °C. Om vinteren fell tempeaturen sjeldan under -2 °C, og kulderekorden er på −5 °C frå januar 1964. Regn kjem det nesten berre mellom november og mai. Shamal-vinden bles vanlegvis gjennom byen tidleg på sommaren, og fører til sandstormar som kan redusere sikta til nokre få meter. DEsse vindane kan vare i opp til seks månader. 

Den 8. juli 2003 var doggpunktet i byen målt til 35 ºC, medan temperaturen var 42 ºC. Dette gav ein følt temperatur på 78-79 ºC, ein av dei høgaste følte temperaturane som er målt i verda.


| Klimadata for Dhahran, Saudi-Arabia |
| --- |
| Månad | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Varmerekord °C | 30 | 36.2 | 38.8 | 45 | 51.1 | 49 | 49 | 48.5 | 46.6 | 44.5 | 37.5 | 31 | 51,1 |
| Normal maks. temp. °C | 20.8 | 22.3 | 25.6 | 32.4 | 38.7 | 41.7 | 43.3 | 42.4 | 40.3 | 35.6 | 28.9 | 23.2 | 32,93 |
| Døgnmiddeltemp. °C | 15.5 | 16.7 | 20.6 | 25 | 30.6 | 33.4 | 35.2 | 34.4 | 31.9 | 27.9 | 22.3 | 17 | 25,88 |
| Normal min. temp. °C | 10.2 | 11.5 | 14.7 | 19.7 | 24.6 | 27.5 | 28.9 | 28.7 | 25.6 | 22 | 17.1 | 12.4 | 10,2 |
| Kulderekord °C | -4 | 3 | 6 | 10 | 14 | 19.4 | 21 | 19.5 | 18.5 | 13.4 | 8 | 3.4 | −4 |
| Nedbør (mm) | 17.7 | 15.2 | 35.3 | 3.5 | 1.2 | 0 | 0 | 0 | 0 | 0.3 | 18.6 | 15.7 |  |
| % relativ fukt | 73 | 68 | 60 | 55 | 43 | 34 | 36 | 44 | 53 | 60 | 64 | 66 | 54,7 |
| *Kjelde nr. 1: Hong Kong Observatory (1981–2000)* |
| *Kjelde nr. 2: NOAA (extremes and fukt, 1961-1990)* |

Historie
--------

Dhahran vart grunnlagd i 1938, då det vart oppdaga olje i nærleiken.

Under andre verdskrigen den 19. oktober 1940, vart Dhahran angripen av det italienske luftforsvaret (Regia Aeronautica) som ein del av bombinga av Bahrain, men fekk få skadar. I 1950 hadde Dhahran eit folketal på kring 7 000 innbyggjarar. Under Golfkrigen var byen åstad for kampar og dei største tapa av liv for koalisjonsstyrkane. Den 25. februar 1991 råka eit irakisk missil ein amerikansk forlegning i byen og tok livet av 28 amerikanske soldatar frå Pennsylvania.

Økonomi
-------

Dhahran har hovudkvarter i Saudi Aramco. Selskapet er det største oljeselskapet i verda med dei største oljereservane i verda, og dei produserer kring 10 millionar fat olje kvar dag. Det meste av olja vert eksportert, sidan saudiarabarane sjølv berre krev kring 12 % av den samla produksjonen sin.

Demografi
---------

Dei fleste innbyggjarane i Dhahran er saudiarabarar, men her bur òg mange utanlandske arbeidarar frå asiatiske land som Bangladesh, India, Indonesia, Nepal, Pakistan og Filippinane, i tillegg til land som USA, Canada, Europa, Tyrkia, Sør-Afrika, Australia og New Zealand. I 1993 var folketalet 73 691. I 2004 hadde folketalet auka til 97 446.

Kjelder
-------

* *Denne artikkelen bygger på «Dhahran» frå Wikipedia på engelsk, den 25. mai 2016.*
	+ *Wikipedia på engelsk oppgav desse kjeldene:*

1. ↑  «Extreme Temperatures Around the World». Henta 17. desember 2015.
2. 1 2  «Climate Normals for Dhahran». National Oceanic and Atmospheric Administration. Henta 17. desember 2015.
3. ↑  Samenow, Jason (3. juli 2013). «Washington, D.C. can feel hotter than Death Valley at its hottest». *The Washington Post*.
4. ↑  «Climatological Information for Dhahran i Saudi-Arabia». Hong Kong Observatory. Arkivert frå originalen 3. april 2012. Henta 17. desember 2015.
5. ↑  Cohen, Saul B. *The Columbia Gazeteer of the World* (New York: Columbia University Press, 1998) s. 828
6. ↑  Columbia-Lippincott Gazeteer (New York: Columbia University Press, 1952) s. 510
7. ↑  "
Contact Us Arkivert 2012-06-05 ved Wayback Machine.." Saudi Aramco. Henta 5. november 2009.
8. ↑  Some interesting oil industry statistics Gibson Consulting. Henta 20. januar 2014.
9. ↑  «Dhahran». *The Columbia Encyclopedia* (6th utg.). The Columbia University. 2013. Henta 16. september 2013. (krev abonnement)

Bakgrunnsstoff
--------------

 Wikimedia Commons har multimedia som gjeld: **Dhahran**

* Dhahran by
* Aramco expats

| * v
* d
* e
Byar i Saudi-Arabia |
| --- |
| Al Lith**·** Al Qunfudhah**·** Arar**·** Abha**·** Abqaiq**·** Al Bahah**·** Bareq**·** Bisha**·** Buraydah**·** Dammam**·** Dhahran**·** Diriyah**·** Duba**·** Ha'il**·** Hafar Al-Batin**·** Hofuf**·** Al Jawf**·** Jeddah**·** Jizan**·** Jubail**·** Taif**·** Khamis Mushait**·** Al-Kharj**·** Khobar**·** Al Majma'ah**·** Mekka**·** Medina**·** Najran**·** Qatif**·** Ras Tanura**·** Khafji**·** Riyadh (hovudstad)**·** Ta'if**·** Tabuk**·** Unaizah**·** Yanbu' al Bahr |

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* GeoNames

 |